ഫസ്റ്റ്ബെല് ക്ലാസ്സുകള്ക്ക് പുതിയ സമയക്രമം തിരുവനന്തപുരം നാളെ സ്കൂളുകള് തുറക്കുമ്ബോള് നേരിട്ടുള്ള ക്ലാസ്സുകള്ക്കൊപ്പം കൈറ്റ് വിക്ടേഴ്സ് വഴിയുള്ള ഫസ്റ്റ്ബെല് ക്ലാസ്സുകളും ജിസ്യൂട്ട് പ്ലാറ്റ്ഫോം ഉപയോഗിച്ചുള്ള ഓണ്ലൈന് ക്ലാസ്സുകളും ഒരുമിച്ച് നടത്തുന്നതിനെ തുടര്ന്ന് ആദ്യ രണ്ടാഴ്ചക്കുള്ള ഡിജിറ്റല് ക്ലാസ്സുകളുടെ സമയക്രമം കൈറ്റ് ക്രമീകരിച്ചു. നാളെ മുതല് 12 വരെ കൈറ്റ് വിക്ടേഴ്സിലൂടെയുള്ള ഫസ്റ്റ്ബെല് 2.0 ഡിജിറ്റല് ക്ലാസ്സുകള് പ്ലസ്ടു കുട്ടികള്ക്ക് രാവിലെ എട്ട് മണി മുതല് 11.00 മണി വരെ ആയിരിക്കും. ഈ ആറ് ക്ലാസ്സുകളും രാത്രി 07.30 മുതല് 10.30 വരെ പുനഃസംപ്രേഷണം ചെയ്യും. പ്രീപ്രൈമറി വിഭാഗത്തിനുള്ള കിളിക്കൊഞ്ചല് രാവിലെ 11.00 മണിക്കും എട്ടാം ക്ലാസ്സുകാര്ക്ക് രണ്ട് ക്ലാസ്സുകള് 11.30 മുതലും ഒന്പതാം ക്ലാസ്സുകാര്ക്ക് മൂന്ന് ക്ലാസ്സുകള് ഉച്ചക്ക് 12.30 മുതലും കൈറ്റ് വിക്ടേഴ്സില് സംപ്രേഷണം ചെയ്യും. ഉച്ചക്ക് ശേഷമാണ് ഒന്ന് മുതല് ഏഴുവരേയും പത്താം ക്ലാസ്സിനും സംപ്രേഷണം ചെയ്യുക. ഉച്ചക്ക് 02.00, 02.30, 03.00, 03.30, 04.00, 04.30, 05.00 എന്നീ സമയങ്ങളിലാണ് യഥാക്രമം ഒന്ന് മുതല് ഏഴ് വരെ ക്ലാസ്സുകളുടെ സംപ്രേഷണം. പത്താം ക്ലാസ്സിന്റെ സംപ്രേഷണം വൈകുന്നേരം 05.30 മുതല് 07.00 വരെയാണ്. പത്തിലെ ക്ലാസ്സുകളും അടുത്ത ദിവസം രാവിലെ 06.30 മുതല് പുനഃസംപ്രേഷണം നടത്തും. കൈറ്റ് വിക്ടേഴ്സിന്റെ രണ്ടാമത്തെ ചാനലായ കൈറ്റ് വിക്ടേഴ്സ് പ്ലസിലും തൊട്ടടുത്ത ദിവസം മുഴുവന് ക്ലാസ്സുകളുടേയും പുനഃസംപ്രേഷണത്തിന് അവസരമൊരുക്കിയിട്ടുണ്ടെന്ന് കൈറ്റ് സി ഇ ഒ. കെ അന്വര് സാദത്ത് അറിയിച്ചു. കൈറ്റ് വിക്ടേഴ്സ് പ്ലസില് അടുത്ത ദിവസം രാവിലെ 08.00 മണി മുതല് 09.30 വരെ പത്താം ക്ലാസ്സും വൈകുന്നേരം 03.30 മുതല് 06.30 വരെ പ്ലസ് ടു ക്ലാസ്സുകളും സംപ്രേഷണം ചെയ്യും. എട്ട്, ഒമ്ബത് ക്ലാസ്സുകള് ഉച്ചക്ക് 01.00 മണിക്കും 02.00 മണിക്കുമാണ് സംപ്രേഷണം. ഒന്നു മുതല് ഏഴുവരെ ക്ലാസ്സുകാര്ക്ക് അര മണിക്കൂര് വീതമുള്ള ക്ലാസ്സുകള് രണ്ടാം ചാനലില് തുടര്ച്ചയായി രാവിലെ 09.30 മുതല് 12.30 വരെ പുനഃസംപ്രേഷണം ചെയ്യും. ജിസ്യൂട്ട് പ്ലാറ്റ്ഫോം ഉപയോഗിച്ചുള്ള ഓണ്ലൈന് ക്ലാസ്സുകള് നിലവില് പത്താം ക്ലാസ്സിലാണ് നടന്നു കൊണ്ടിരിക്കുന്നത്. ഇതിന്റെ ഭാഗമായി ഹൈസ്ക്കൂള് വിഭാഗത്തിലെ 35,446 അധ്യാപകര്ക്ക് പരിശീലനം നല്കി. പത്താം ക്ലാസ്സിലെ മുഴുവന് കുട്ടികള്ക്കും ലോഗിന് വിലാസം നല്കിക്കഴിഞ്ഞു. നവംബര് ആദ്യവാരത്തോടെ എട്ട്, ഒമ്ബത് ക്ലാസ്സുകളിലെ ഏകദേശം 8.6 ലക്ഷം കുട്ടികള്ക്കുകൂടി ലോഗിന് ഐ ഡി നല്കി ഓണ്ലൈന് ക്ലാസ്സുകള് ആരംഭിക്കും. അധ്യാപക പരിശീലനം പൂര്ത്തിയാക്കുന്ന മുറക്ക് നവംബര് ഒമ്ബതിനും 12നും ഇടയില് പ്ലസ്ടു കുട്ടികള്ക്കുള്ള ഓണ്ലൈന് ക്ലാസ്സുകള് ആരംഭിക്കും. ക്രമീകരണങ്ങള് ഉറപ്പുവരുത്തിയതായി മുഖ്യമന്ത്രി കുട്ടികളെ ധൈര്യമായി സ്കൂളിലേക്ക് അയക്കാമെന്ന് വിദ്യാഭ്യാസ മന്ത്രി തൈക്കാട് റസ്റ്റ് ഹൗസില് മിന്നല് പരിശോധന നടത്തി മന്ത്രി ശോചനീയാവസ്ഥ, ഉദ്യോഗസ്ഥനെതിരെ നടപടി നീറ്റ് പരീക്ഷാപ്പേടി തമിഴ്നാട്ടില് ഇരുപതുകാരന് ആത്മഹത്യ ചെയ്തു നടി കാവേരിയെ ഭീഷണിപ്പെടുത്തി പണം തട്ടാന് ശ്രമിച്ചെന്ന കേസ് നടി പ്രിയങ്കയെ കോടതി വെറുതെവിട്ടു വയനാട് ചുരത്തില് ലോറി അപകടം ഗതാഗതം ഏറെ നേരം മുടങ്ങി കേരളത്തില് നിന്നുള്ള രാജ്യസഭാ സീറ്റിലേക്ക് നവംബര് 29ന് തിരഞ്ഞെടുപ്പ് വിജ്ഞാപനം ഒമ്ബതിന്